Stevns Kommunes klima
Kommunens lange kyststrækning og påvirkningen fra Østersøen og Køge Bugt er markant. Temperaturen varierer ikke meget, og skydækket ligger ofte tæt over kommunen i vintermånederne, når vinden kommer fra Østersøen. Her tvinges luften op over Stevns Klint og danner lavt hængende skyer. Temperaturen ligger på årsbasis tæt på lands gennemsnittet.
Den østlige del af Sjælland er et nedbørsfattigt område, da luften tørrer ud på vej hen over landet. I juli og september er kommunen landets tørreste, og i januar, oktober og december ligger kommunen blandt de ti tørreste kommuner, hvilket også gælder samlet for året. Det tørre klima ses ikke i soltimerne, idet vintermånederne er solfattige med november og december blandt de ti solfattigste. På årsbasis ligger kommunens soltimer dog lidt over landsgennemsnittet.
Læs mere om natur og landskab i Stevns Kommune
Læs videre om
Læs også om
Se alle artikler om Klima